|  |
| --- |
| **Prilog 4.B** |

**KRITERIJI ODABIRA I NJIHOVO POJAŠNJENJE -**

**POLJOPRIVREDNA GOSPODARSTVA KOJIMA JE EVPG VEĆI OD 10.000 EUR SO**

|  |  |
| --- | --- |
| **Kriterij za odabir**  | **Bodovi**  |
| **1. Ekonomska veličina poljoprivrednog gospodarstva***Moguće je ostvariti bodove u samo jednoj od ponuđenih kategorija* | **Najviše 17**  |
| 1.1. | 100.001 i više | 17 |
| 1.2. | 50.001-100.000 | 14 |
| 1.3. | 25.001-50.000 | 12 |
| 1.4. | 15.001-25.000 | 10 |
| 1.5. | 10.001-15.000 | 8 |
| **2. Ulaganje u prioritetni sektor***Moguće je ostvariti bodove u samo jednoj od ponuđenih kategorija* | **Najviše 10** |
| 2.1. | Stočarstvo  | 10 |
| 2.2. | Voćarstvo/povrtlarstvo | 8 |
| 2.3. | Ostali sektori | 7 |
| **3. Očuvanje radnog mjesta***Moguće je ostvariti bodove u samo jednoj od ponuđenih kategorija* | **Najviše 6** |
| 3.1. | Očuvana 3 i više radna mjesta | 6 |
| 3.2. | Očuvana 2 radna mjesta | 4 |
| 3.3. | Očuvano 1 radno mjesto | 2 |
| **4. Nositelj poljoprivrednog gospodarstva** | **Najviše 5** |
| 4.1. | Nositelj poljoprivrednog gospodarstva je mladi poljoprivrednik | 5 |
| **5. Vrsta ulaganja***Moguće je ostvariti bodove u samo jednoj od ponuđenih kategorija* | **Najviše 5** |
| 5.1. | Projektom se ostvaruje digitalizacija | 5 |
| 5.2. | Projektom se ostvaruje pozitivan utjecaj na okoliš | 5 |
| **NAJVEĆI MOGUĆI BROJ BODOVA**  | **43** |
| **PRAG PROLAZNOSTI**  | **15** |

**POJAŠNJENJA KRITERIJA ODABIRA:**

**KRITERIJ ODABIRA BR.1. „EKONOMSKA VELIČINA POLJOPRIVREDNOG GOSPODARSTVA“**

Korisnik ostvaruje bodove sukladno dostavljenoj dokumentaciji navedenoj u Prilogu I. ovog Natječaja.

Da bi korisnik ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva, izdane od strane nadležnog tijela sukladno propisanoj metodologiji koja uređuje to područje, nakon objave LAG Natječaja. Korisnik će si dodijeliti odgovarajuće bodove sukladno ekonomskoj veličini.

Ukoliko je riječ o partnerskom projektu, bodovi se dodjeljuju na temelju EVPG-a glavnog partnera.

**Napomena:** Moguće je ostvariti bodove u samo jednoj od ponuđenih kategorija

**KRITERIJ ODABIRA BR 2. „ULAGANJE U PRIORITETNI SEKTOR“**

1. **STOČARTSVO**

Kako bi korisnik ostvario bodove temeljem navedenog, aktivnosti prikazane u poslovnom planu moraju se odnositi na sektor stočarstva.

Kada je u poslovnom planu jedina aktivnost nabava poljoprivredne mehanizacije, strojeva, opreme i alate, da bi korisnik ostvario bodove po navedenom kriteriju, najmanje 50% vrijednosti proizvodnje iz izračuna ekonomske veličine mora se odnositi na sektor stočarstva.

1. **VOĆARSTVO/POVRTLARSTVO**

Kako bi korisnik ostvario bodove temeljem navedenog, aktivnosti prikazane u poslovnom planu moraju se odnositi na sektor voćarstva/povrtlarstva.

Kada je u poslovnom planu jedina aktivnost nabava poljoprivredne mehanizacije, strojeva, opreme i alate, da bi korisnik ostvario bodove po navedenom kriteriju, najmanje 50% vrijednosti proizvodnje iz izračuna ekonomske veličine mora se odnositi na sektor voćarstva/povrtlarstva.

1. **OSTALO**

Korisnik će ostvariti bodove za ulaganja u sektore koji nisu stočarstvo ili voćarstvo/povrtlarstvo te u ostale sektore ili ako je nabava poljoprivredne mehanizacije, strojeva, opreme i alate jedina aktivnost, a manje od 50% vrijednosti proizvodnje iz izračuna ekonomske veličine odnosi se na sektor stočarstva, voćarstva/povrtlarstva.

**Napomena**: Moguće je ostvariti bodove u samo jednoj ponuđenoj kategoriji.

Ako se ulaganje odnosi na više različitih sektora, korisnik ostvaruje bodove za sektor s manjim brojem bodova.

**KRITERIJ ODABIRA BR.3. „OČUVANJE RADNOG MJESTA“**

Korisnik ostvaruje bodove po ovom kriteriju ako se očuva radno mjesto.

Očuvanje postojećeg radnog mjesta podrazumijeva zadržavanje radnog mjesta ili više njih koje je postojalo u trenutku prijave projekta. Jednim radnim mjestom smatra se jedna zaposlena osoba prema godišnjim satima rada (jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).

Ukoliko nositelj ili članovi OPG-a ostvaruju dohodak te plaćaju doprinose isključivo putem OPG-a (nisu zaposlenici kod drugog poslodavca) računaju se kao zaposlenici s punim radnim vremenom.

Kako bi ostvario bodove za očuvanje radnih mjesta korisnik u Prijavnom obrascu u poglavlju III.8.1. Doprinos projekta pokazateljima očekivanih rezultata na razini intervencije za postizanje strateških pokazatelja LRS LAG-a navodi ciljnu vrijednost projekta i obrazlaže na koji način projekt doprinosi pokazatelju rezultata i kako je utvrđena ciljna vrijednost projekta.

Da bi korisnik dokazao očuvanje radnog mjesta potrebno je dostaviti dokumentaciju propisanu u Prilogu I. - Obrazac 5. Zaposlenici, Potvrda o podacima evidentiranim u matičnoj evidenciji Hrvatskog zavoda za mirovinsko osiguranje (potpisana i ovjerena) ili e – knjižica ne starija od 30 dana na dan podnošenja prijave projekta i/ili ugovorom o radu.

Nositelj nije dužan cijelo razdoblje imati zaposlenu istu osobu (imenom, prezimenom i OIB-om).

Broj očuvanih radnih mjesta, na temelju kojih je ostvario bodove po predmetnom kriteriju odabira, korisnik je dužan zadržati najmanje 5 godina od konačne isplate potpore. U slučaju nepridržavanja navedenih odredbi na korisnika će se primjenjivati odredbe Pravilnika o financijskim korekcijama.

Dokumentacija kojom korisnik prilikom podnošenja zahtjeva za isplatu dokazuje ostvarenje uvjeta iz kriterija odabira „Očuvanje radnog mjesta“ je sljedeća: Obrazac 5.-Zaposlenici, Potvrda o podacima evidentiranim u matičnoj evidenciji Hrvatskog zavoda za mirovinsko osiguranje (potpisana i ovjerena) ili e – knjižica ne starija od 30 dana na dan podnošenja zahtjeva za isplatu i/ili ugovorom o radu.

**Napomena:** Moguće je ostvariti bodove u samo jednoj od ponuđenih kategorija

**KRITERIJ ODABIRA BR.4. „NOSITELJ POLJOPRIVREDNOG GOSPODARSTVA**“

Korisnik ostvaruje bodove ako je nositelj poljoprivrednog gospodarstva mladi poljoprivrednik.

Mladi poljoprivrednik je poljoprivrednik koji kumulativno ispunjava sljedeće uvjete:

a) nositelj/odgovorna osoba poljoprivrednog gospodarstva je osoba koja na dan podnošenja zahtjeva za potporu ima 18, ali ne više od 40 godina (dan prije navršavanja 41 godine starosti)

b) po prvi puta uspostavlja poljoprivredno gospodarstvo na kojem ima status nositelja/odgovorne osobe ili je status nositelja/odgovorne osobe po prvi put stekao unutar 5 (pet) godina do dana podnošenja zahtjeva za potporu

c) ima ekonomsku veličinu poljoprivrednog gospodarstva (EVPG) od 10.000 EUR do 100.000 EUR SO

d) nositelj/odgovorna osoba poljoprivrednog gospodarstva ima odgovarajuće znanje i vještine u poljoprivredi/preradi poljoprivrednih proizvoda:

1. srednju stručnu spremu poljoprivrednog, prehrambeno tehnološkog ili veterinarskog smjera, ili

2. diplomski ili prijediplomski studij agronomskog, prehrambeno tehnološkog ili veterinarskog smjera, ili

3. radno iskustvo u području poljoprivrede, prehrambene tehnologije ili veterine u trajanju od najmanje 2 (dvije) godine te završenu edukaciju u okviru formalnog programa obrazovanja odraslih iz područja poljoprivrede, prehrambene tehnologije ili veterine te dokument s kojim se isto dokazuje

e) ako je korisnik trgovačko društvo, odgovorna osoba mora biti i vlasnik najmanje 50% temeljnog kapitala društva

f) status mladog poljoprivrednika ne mogu ostvariti pravne osobe koje nisu registrirane kao trgovačka društva, kao ni fizičke i pravne osobe koje nisu upisane u upisnike iz područja poljoprivrede

**Mladi poljoprivrednik (obveze u kasnijim provedbenim fazama)**

Korisnik koji je ostvario uvećani intenzitet potpore za mladog poljoprivrednika prije podnošenja konačnog zahtjeva za isplatu:

a) kod fizičke osobe, mladi poljoprivrednik mora plaćati doprinose isključivo po osnovi obavljanja samostalne djelatnosti, odnosno obavljati djelatnost poljoprivrede/obrta kao jedino ili glavno zanimanje

b) kod pravne osobe, mladi poljoprivrednik mora biti zaposlen kao odgovorna osoba u toj pravnoj osobi.

Korisnik u kojem status nositelja/odgovorne osobe ima mladi poljoprivrednik, mladi poljoprivrednik mora tijekom 5 godina od dana konačne isplate sredstava ostati nositelj/odgovorna osoba, a u slučaju trgovačkog društva odgovorna osoba mora ostati i vlasnik najmanje 50 % temeljnog kapitala društva. U protivnome, zatražiti će se povrat sredstava po uvećanom intenzitetu potpore.

Korisnik ostvaruje bodove sukladno dostavljenoj dokumentaciji navedenoj pod Status mladog poljoprivrednika u Prilogu I. ovog Natječaja.

Ukoliko je riječ o partnerskom projektu, za ostvarivanje bodova po ovom kriteriju i glavni partner i projektni partner moraju zadovoljiti status mladog poljoprivrednika.

**KRITERIJ ODABIRA BR. 5. „VRSTA ULAGANJA**“

Korisnik ostvaruje bodove ako se projektom ostvaruje digitalizacija ili ako se projektom ostvaruje pozitivan utjecaj na okoliš.

**Napomena**: Korisnik može ostvariti bodove za točku „projektom se ostvaruje digitalizacija“ ili za točku „ projektom se ostvaruje pozitivan utjecaj na okoliš“ tj. bodovi unutar ovog kriterija se ne zbrajaju.

Da bi korisnik ostvario bodove po ovom kriteriju, u Prijavnom obrascu (Obrazac 1) mora navesti i objasniti planirano ulaganje u digitalizaciju ili pozitivan utjecaj na okoliš, a u Planu projektnih aktivnosti (Obrazac 2) moraju biti predviđeni troškovi.

**Da bi korisnik ostvario bodove po podkriteriju „Projektom se ostvaruje digitalizacija**“ korisnik u sklopu ulaganja mora planirati troškove koji uključuju IoT (Internet of Things) proizvode u funkciji pametne poljoprivrede i/ili opremu i mehanizaciju u funkciji precizne poljoprivrede i/ili pripadajuća programska rješenja (software) u funkciji digitalizacije poljoprivredne aktivnosti korisnika, pri čemu udio tih troškova nakon administrativne kontrole zahtjeva za potporu iznosi najmanje 10 % od ukupno prihvatljivih troškova ulaganja bez općih troškova te troškova kupnje zemljišta i objekta, a spomenuti udio u troškovima mora održati i nakon administrativne kontrole zahtjeva za isplatu.

U slučaju kupnje traktora i kombajna kao mehanizacije u funkciji precizne poljoprivrede, za doprinos ulaganja digitalizaciji proizvodnje ubraja se samo trošak opreme u funkciji precizne poljoprivrede i/ili u funkciji digitalizacije poljoprivredne aktivnosti korisnika.

**Da bi korisnik ostvario bodove po podkriteriju „projektom se ostvaruje pozitivan utjecaj na okoliš“** korisnik može uključivati jednu ili više sljedećih vrsta troškova navedenih pod točkom 1) i/ili imati ulaganje u proizvodnju energije iz obnovljivih izvora navedenu pod točkom 2) i/ili imati ulaganje u ekološku poljoprivrednu ili biodinamičku proizvodnju pod točkom 3) ovog kriterija:

1) Da bi ostvario bodove na ovom podkriteriju korisnik mora u sklopu ulaganja planirati troškove za efikasnije korištenje vode za navodnjavanje, konzervacijsku obradu tla koja štiti tlo od erozije poboljšanjem njegovih bioloških i fizikalno kemijskih sastavnica, očuvanje bioraznolikosti ruralnog prostora, ulaganje u izgradnju suhozida, smanjenje korištenja kemijskih sredstava za zaštitu bilja u višegodišnjim nasadima, pravovremenu primjenu agrotehnike koja omogućava zaštitu prirodnih resursa prilagodbom poljoprivredne proizvodnje na klimatske promjene održavajući poljoprivredne kulture u optimalnoj kondiciji, kroz ulaganje u nešto od sljedećeg: tanjurače, podrivač, sjetvospremači, gruber, traktorska prednja i stražnja roto kosa, injektor za aplikaciju stajskog gnoja, oprema za varijabilnu aplikaciju pesticida, sijačica za izravnu sjetvu, stroj za kultivaciju unutar redova višegodišnjih nasada, fotoreflektirajuće folije za pokrivanje tla u višegodišnjim nasadima i povrćarstvu, fotoselektivne mreže za pokrivanje višegodišnjih nasada, filcevi za zaštitu stabala višegodišnjih nasada od štetnika koji prezimljuju u tlu, uređaji za kontrolu vlage i temperature, strižna kosa, malčer, češalj za mehaničko suzbijanje korova, stroj za dezinfekciju/sterilizaciju tla, tunelski orošivač s recirkulacijom sredstava za zaštitu bilja, u slučaju proizvodnje u zaštićenim prostorima: oprema koja doprinosi smanjenoj upotrebi sredstava za zaštitu bilja i/ili dezinfekciju prostora, smanjenoj potrebi za energijom za osvjetljavanje i/ili grijanje i hlađenje, oprema za regulaciju vlage, temperature i efikasnije korištenje vode za navodnjavanje, koji su povezani s projektom, pri čemu udio tih troškova nakon administrativne kontrole zahtjeva za potporu iznosi najmanje 10 % od ukupno prihvatljivih troškova ulaganja bez općih troškova te troškova kupnje zemljišta i objekta. Udio tih troškova mora iznositi najmanje 10% od ukupno prihvatljivih troškova ulaganja bez općih troškova te troškova kupnje zemljišta i objekta i nakon administrativne kontrole svih zahtjeva za isplatu (kumulativno).

2) Da bi ostvario bodove na ovom kriteriju odabira korisnik može imati ulaganje u građenje/rekonstrukciju i/ili opremanje postrojenja za proizvodnju energije iz obnovljivih izvora (biomasa, solarna energija (isključujući rekonstrukciju fotonaponskih elektrana), bioplin) za potrebe vlastitih proizvodnih pogona korisnika s pripadajućom opremom i infrastrukturom.

3) Bodovi se dodjeljuju ako se ulaganje odnosi na minimalno jedan poljoprivredni proizvod za koji poljoprivredno gospodarstvo posjeduje Rješenje o upisu u Upisnik subjekata u ekološkoj proizvodnji te je naznačeno u posljednjoj Potvrdnici (certifikatu) kontrolnog tijela ili ima Demeter certifikat.

Potrebno je dostaviti Rješenje o upisu u Upisnik subjekata u ekološkoj proizvodnji i posljednju Potvrdnicu (certifikat) kontrolnog tijela ako je riječ o ekološkoj proizvodnji ili Demeter certifikat izdan od strane nadležnog tijela ako je riječ o biodinamičkoj proizvodnji.